ถึงเวลา “ซื้อ” CPALL หลังจ่ายหนี้หมด-เงินสดล้นมือ คาดกำไรโตเฉลี่ยปีละ 30%
ถึงเวลา “ซื้อ” CPALL หลังจ่ายหนี้เกลี้ยง-เงินสดล้นมือ คาดกำไรโตเฉลี่ยปีละ 30% ณ เวลา 10.52 น.อยู่ที่ 42.25 บาท ไม่เปลี่ยนแปลง โดยเปิดตลาดที่ 42.50 บาท ระหว่างวันปรับตัวขึ้นสูงสุดที่ 42.75 และย่อตัวลงแตะระดับต่ำสุดที่ 42.25 บาท มูลค่าการซื้อขาย 24.86 ล้านบาท
23 เม.ย. 2558

ผู้สื่อข่าวรายงานว่า ราคาหุ้น บริษัท ซีพี ออลล์ จำกัด (มหาชน) หรือ CPALL ณ เวลา 10.52 น.อยู่ที่ 42.25 บาท ไม่เปลี่ยนแปลง โดยเปิดตลาดที่ 42.50 บาท ระหว่างวันปรับตัวขึ้นสูงสุดที่ 42.75 และย่อตัวลงแตะระดับต่ำสุดที่ 42.25 บาท มูลค่าการซื้อขาย 24.86 ล้านบาท

บล.บัวหลวง ระบุในบทวิเคราะห์ (22 เม.ย.) ว่า แนะนำ “ซื้อ” CPALL ราคาเป้าหมาย 49.00 บาท/หุ้น โดย ในช่วงสองปีที่ผ่านมา การเติบโตของกำไร CPALL ได้หดหายไปเนื่องด้วยดอกเบี้ยจ่ายจากเงินกู้จำนวนมากที่นำไปใช้ในการเข้าซื้อกิจการ MAKRO ได้กลบการเติบโตของธุรกิจสะดวกซื้อไปจนหมด
อย่างไรก็ตาม เหตุการณ์ดังกล่าวกำลังพลิกผันและคาดอัตราการเติบโตของกำไรบริษัทในอนาคตจะสูงกว่าระดับปกติโดยจะได้แรงหนุนจากการลดลงของดอกเบี้ยจ่าย โดยคาดว่ากำไรปกติจะเติบโตในอัตราเฉลี่ยสะสมต่อปีที่ 30% ตั้งแต่ปี 2558-2560 ดังนั้นจึงเชื่อว่าเวลานี้เป็นเวลาที่เหมาะสมที่จะเข้าซื้อสะสมหุ้น CPALL
ทั้งนี้ มองว่า ในระยะยาว นอกจากแผนการเร่งขยายสาขาและอัตรากำไรขั้นต้นที่เพิ่มขึ้นแล้ว ดอกเบี้ยจ่ายที่ลดลงหลังการคืนหนี้จะช่วยหนุนกำไรได้อย่างมีนัยสำคัญและยังจะช่วยหนุนแนวโน้มการเติบโตของ CPALL ให้โดดเด่นยิ่งขึ้นกว่าในอดีตอีกด้วย
โดยปัจจุบัน CPALL มีหนี้สินที่มีภาระดอกเบี้ยจำนวน 183,000 ล้านบาท ซึ่งแบ่งเป็นหุ้นกู้จำนวน 160,000 ล้านบาทและส่วนที่เหลือเป็นเงินกู้ระยะยาวจากธนาคาร บริษัทจะทยอยจ่ายคืนเงินกู้ระยะยาวตลอดห้าปีข้างหน้า ในขณะที่หุ้นกู้จะเริ่มครบกำหนดไถ่ถอน เริ่มตั้งแต่เดือนต.ค. 2559 คาดว่า CPALL จะทำการจ่ายคืนหุ้นกู้ที่ครบกำหนดได้เป็นส่วนใหญ่ 
เนื่องจากกระแสเงินสดอิสระของบริษัทที่แข็งแกร่ง (17,000 ในปี 2558 และจะเพิ่มขึ้นอีก 25-30% ต่อปี) ทั้งนี้เราคาดว่าผลกระทบจากดอกเบี้ยจ่ายที่ลดลงเพียงอย่างเดียวจะช่วยหนุนให้อัตรากำไรสุทธิขยายตัวได้ 